armvectores/hy_wikipedia_2023 huggingface dataset:
Շախմատ խաղացող արաբները (նկար)

«Շախմատ խաղացող արաբները» (ֆր.՝ Arabes jouant aux échecs), ֆրանսիացի գեղանկարիչ, եվրոպական կերպարվեստում ռոմանտիզմի ուղղության հիմնադիր Էժեն Դելակրուայի նկարներից։ Կտավը հեղինակը վրձնել է 1847 թվականին։ Յուղաներկով կտավի չափերն են 46 × 55,5 սմ։
Այսօր «Շախմատ խաղացող արաբները» ստեղծագործությունը պահպանվում և ցուցադրվում է Շոտլանդիայի ազգային պատկերասրահում (Էդինբուրգ, Միացյալ Թագավորություն)։ Գույքագրման համար՝ NG 2190:


== Ստեղծման պատմություն ==
Համաձայն նկարի հեղինակ Դելակրուայի օրագրի՝ կտավի վրա աշխատել է 1847 թվականի հուլիսին, երբ գտնվում էր Փարիզից ոչ հեռու գտնվող Շամպրոզե բնակավայրի իր տանը։ Այդ թվականին արդեն իսկ Էժեն Դելակրուան համբավավոր նկարիչ էր և կատարում էր պետական պատվերներ։ Այսօր պահպանվել է կտավի ֆիգուրներից մեկի՝ կնոջ շագանակագույն թանաքանկարը թղթի վրա՝ սափորն ուսին։
Նկարի սեփականատերը գեղարվեստական քննադատ Ֆիլիպ Բուրտին էր։ Վերջինս Դելակրուայի արվեստի մեծ սիրահար էր, և նույնիսկ հրապարակել է 1878 թվականին իր և նկարչի նամակագրությունը։
«Շախմատ խաղացող արաբները» ստեղծագործությունը վաճառվել է 1848 թվականին Լեֆեբվր Վելյլ  (ֆր.՝ Weill, Lefebvre) գործակալության կողմից 200 ֆրանկով։
Դելակրուան Հյուսիսային Աֆրիկա է այցելել 1832 թվականին. այդ այցելությունը մեծ ազդեցություն թողեց հեղինակի ստեղծագործական ոճի վրա։
Նկարը ստեղծելուց մեկ տարի անց փորագրանկարն է ստեղծվում՝ որոշ փոփոխություններով։ Այս անգամ փորագրանկարի գործողությունները կատարվում են Երուսաղեմում, իսկ սափորով կինը պատկերվել է որպես Ռեբեկա, որը վերադառնում էր ջրհորից։


== Նկարագիր ==
«Շախմատ խաղացող արաբները» ստեղծագործությունում պատկերված են երկու արաբներ, որոնք նստած շախմատ են խաղում, ինչպես նաև սափորն ուսին մի կին, որը հետևում է խաղի ընթացքին։
Արվեստաբանները նշում են, որ արաբները պատկերված են հնդկական և պարսկական մանրանկարները ուսումնասիրելու ազդեցության ներքո։
Նկարիչը կտավում միտումնավոր կերպով թույլ է տվել որոշ մարդակազմական «սխալներ»՝ գլխի սխալ դիրք, երկայնացած ու ոսկրազուրկ ձեռքեր, մարմնի որոշ մասերի անճշտություններ։


== Հետաքրքիր փաստեր ==
1976 թվականի հունվարի 8-ին Նիկարագուան այս պատկերով փոստային նամականիշ է թողարկել։


== Ծանոթագրություններ ==
Դիսիպատիվ համակարգ

Դիսիպատիվ համակարգ, մեխանիկական համակարգ, որի լրիվ մեխանիկական էներգիան (պոտենցիալ և կինետիկ էներգիաների գումարը) շարժման ընթացքում նվազում Է՝ վերածվելով էներգիայի այլ տեսակների (օրինակ, ջերմային)։ Այդ պրոցեսը կոչվում է դիսիպացիա (լատ.՝ dissipatio — «ցրում») և կատարվում է դիմադրության (շփման) ուժերի առկայության դեպքում։ Իրականում բոլոր համակարգերը դիսիպատիվ են և դրանցից յուրաքանչյուրը միայն առանձին դեպքերում կարելի է համարել պահպանողական համակարգ։ Դիսիպատիվ համակարգի շարժումներն ուսումնասիրվում են դինամիկայի սովորական հավասարումների միջոցով, միայն այն տարբերությամբ, որ հաշվի են առնվում նաև դիմադրության ուժերը։ Դիսիպատիվ և ոչ պահպանողական համակարգերը չեն նույնացվում, որովհետև վերջինում հնարավոր է ոչ միայն էներգիայի ցրում, այլն ներհոսք դրսից։ Այդ իսկ պատճառով, ոչ պահպանողական համակարգում (երբ համակարգի ցրված էներգիան հավասարվում է դրսից ստացած էներգիային) կարող են առաջանալ ինքնատատանումներ։ Էներգիայի ցրում կատարվում է և ոչ մեխանիկական համակարգում։ Օրինակ՝ տատանողական կոնտուրում էլեկտրական հոսանքի տատանումները դիմադրության հետևանքով մարում են՝ վերածվելով ջոուլյան ջերմության։
Սվեսկի գյուղական խորհուրդ (Յամոլսկի շրջան)

Սվեսկի գյուղական խորհուրդ  (ուկրաիներեն՝ Свеська селищна рада), Ուկրաինայի Սումիի մարզի Յամպոլսկի շրջանում։
2001 թվականի տվյալներով Սվեսկի գյուղական խորհրդում բնակվում էր 7 758 մարդ։ Խորհրդում կա 1 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ֆերարա (գավառ)

Ֆերարա (իտալերեն՝ Provincia di Ferrara), գավառ Իտալիայի Էմիլիա Ռոմանիա մարզում։


== Աշխարհագրություն ==
Ֆերարա գավառը գտնվում է Իտալիայի հյուսիս-արևելքում՝ Ադրիատիկ ծովի ափին։ Մակերևույթը հիմնականում հարթավայրային է, ոռոգվում է Պո գետով և նրա վտակներով (բազմաթիվ ոռոգման ջրանցքներ)։ Հանդիպում են բավականին շատ ճահճային տարածություններ։ Հողը շատ բերրի է։


== Տնտեսություն ==
Համաձայն ԲԵՀԲ (ռուսերեն՝ Энциклопедический словарь Брокгауза и Ефрона, կարճ՝ ЭСБЭ), 20-րդ դարի սկզբին Ֆերարա գավառի բարեբեր դաշտավայրերում հիմնականում աճեցնում էին հացահատիկ, կանեփաթել, բրինձ, խախող։ Տարածաշրջանում բավականին տարածված էր շերամաբուծությունը, անասնաբուծությունը, ձկնորսությունը, աղագործությունը։ Մշակվող արդյունաբերությունը այդ ժամանակ թույլ էր զարգացած։ Ֆերերայի արտահանման հիմնական միջոցներ էին հանդիսանում հացահատիկը, շերմաը, աղը և ձուկը։


== Հայտնի մարդիկ և բնիկները ==
Ֆերուչո Լոմբարդինի (իտալերեն՝ Ferruccio Lamborghini)


== Գրականություն ==
Феррара, провинция // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.


== Ծանոթագրություններ ==
Մանուշկինո (գյուղ, Վսևոլոժսկի շրջան)

Անվան այլ կիրառումների համար տե՛ս՝ ՄանուշկինոՄանուշկինո (ռուս.՝ Манушкино), գյուղ Ռուսաստանի Լենինգրադի մարզի Վսևոլոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աղզունիկ

Աղզունիկ (թուրքերեն՝ Akpınar, քրդ.՝ Aẍzûnîg), գյուղ Արևմտյան Հայաստանում, Խարբերդի վիլայեթի Խոզաթի գավառակում։
Հայ բնակչության մի մասը կոտորվել է թուրքերի կողմից 1915 թվականի Մեծ եղեռնի ժամանակ։ Կենդանի մնացածները տարագրվել են տարբեր երկրներ։ Ներկայումս գյուղում բնակվում է 89 մարդ, հիմնականում քրդեր։
1872-1873 թվականներին ուներ 18 տուն հայ և 10 տուն քուրդ բնակիչ։
Աղզունիկն ուներ XIII_XIV դարերում կառուցված Ս. Սարգիս անունով գեղակերտ եկեղեցի, որը պահպանվել էր մինչև 1915 թվականի Մեծ եղեռնը։


== Ծանոթագրություններ ==
Եֆրեյտոր

Եֆրեյտոր (գերմ.՝ Gefreiter), ազատված շարքային զինվորի որոշ պարտականություններից, ջոկի հրամանատարին փոխարինող ավագ կամ լավագույն զինվորի զինվորական կոչում։ Առաջին անգամ շնորհվել է Գերմանիայում (17-րդ դար )։ Ռուսաստանում մտցվել է 1716 թվականին՝ Պետրոս I-ի Զինվորական կանոնադրությամբ, խորհրդային բանակում՝ 1940 թվականի նոյեմբերից։ Եֆրեյտորը շարքայինից անմիջապես հետո տրվող զինվորական կոչումն է։ Շնորհվում է գերազանց ծառայության համար։
Եփրեմ Ա Ձորագեղցի

Եփրեմ Ա Ձորագեղցի (1740 - 1835), Ամենայն Հայոց կաթողիկոս 1809 թվականից։ Հաջորդել է Դանիել Ա Սուրմառեցուն։


== Կենսագրություն ==
Ծնվել է 1740 թվականին Երևանին մերձ Ձորագեղ գյուղում։ Մահացել է 1835 թվականի հուլիսի 16-ին Վաղարշապատում և ամփոփվել է Սուրբ Գայանե վանքի հայրապետական գերեզմանատանը։
Սովորել է Էջմիածնի Ժառանգավորաց դպրոցում։ Եփրեմ Ա Ձորագեղցու կաթողիկոսական օծումը կատարվել է 1810 թվականի նոյեմբերի 6-ին։ Նա ջերմ ընդունելության է արժանանում Ալեքսանդր |֊ի կողմից և որպես նվեր ստանում վեղարի ադամանդակուռ խաչ։ Նրա՝ կաթողիկոսական գահին բարձրանալը համընկել է 1804-1813 թթ. ռուս-պարսկական պատերազմի իրադարձություններին։ Մայր Աթոռն ընկել է ծանր պարտքերի տակ, որի պատճառով կաթողիկոսն ինքը ստիպված է եղել զբաղվել այս գործերով, որի համար մեկնել է Շուշի՝ դրամահավաքչության։ Հայրապետն ուներ առողջական լուրջ խնդիրներ, և անկարելի համարելով իր հետագա պաշտոնավարությունը՝ 1830 թվականի դեկտեմբերի 8-ին նա հրաժարական է ներկայացրել։
Կաթողիկոսական գահին Եփրեմ Ա Ձորագեղցուն հաջորդել է Հովհաննես Ը Կարբեցին։
Գովորի (գյուղ, Կրասիլովի շրջան)

Անվան այլ կիրառումների համար տե՛ս՝ ԳովորիԳովորի (ուկրաիներեն՝ Говори), գյուղ Ուկրաինայի Խմելնիցկիի մարզի Կրասիլովի շրջանում։
2001 թվականի տվյալներով Գովորի գյուղում բնակվում էր 104 մարդ։ Բնակավայրը զբաղեցնում է 0,635 կմ² տարածք։ Բնակչության խտությունը կազմում էր 163,78 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անթառամ (այլ կիրառումներ)

Անվան այլ կիրառումների համար տե՛ս՝ Անթառամ (այլ կիրառումներ)Անթառամ, կարող է վերաբերել՝

Անթառամ - անմեռ ծաղիկ, ոսկարեգ, տիրամոր ծաղիկ և այլն, աստղածաղկազգիների (բարդածաղկավորներ) ընտանիքի բազմամյա խոտաբույսերի կամ կիսաթփերի ցեղ
Անթառամ - հայկական իգական անուն
Սենտ Պրյով

Սենտ Պրյով (ֆր.՝ Saint-Clément), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Գինիկուր կանտոնի կազմի մեջ։ Համայնքի շրջանը՝ Լան։
Համայնքի INSEE կոդը՝ 02690:


== Բնակչություն ==
2010 թվականի տվյալներով՝ համայնքի բնակչությունը կազմում է 84 մարդ։


== Տնտեսություն ==
2010 թվականին համայնքի 56 աշխատունակ (15-64 տարեկան) բնակիչներից 33-ը տնտեսապես ակտիվ էին, 23-ը՝ ոչ ակտիվ (ակտիվության ցուցանիշը կազմել է 58,9 %, 1999 թվականին եղել է 66,1 %)։ 33 տնտեսապես ակտիվ բնակիչներից աշխատում էին 26-ը (18 տղամարդ և 8 կին), գործազուրկ էին 7 մարդ (3 տղամարդ և 4 կին)։ 23 տնտեսապես ոչ ակտիվ բնակիչներից 1-ը եղել են աշակերտներ կամ ուսանողներ, 13-ը՝ թոշակառուներ, 9-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Սենտ Պրյով (ֆր.)
Գաբդուլլա Տուկայ

Անվան այլ կիրառումների համար տե՛ս՝ Տուկայ (այլ կիրառումներ)Տուկայ, Թուքայ (Գաբդուլլա Մուհամեդովիչ Թուքաև, ապրիլի 14 (26), 1886, Quşlawıç, Olı Mäñgär parish, Կազանի գավար, Կազանի գուբերնիա, Ռուսական կայսրություն - ապրիլի 2 (15), 1913, Klyachkin clinics, 1-ին ոստիկանական տեղամաս, Կազան, Կազանի գավար, Կազանի գուբերնիա, Ռուսական կայսրություն), թաթար բանաստեղծ, հրապարակագիր։
Տուկայի համար բնորոշ է եղել հեղափոխական արդիականության, ժողովրդային զանգվածների պայքարի արտացոլումը («Ազատության մասին», 1905, «Պորտաբույծներին», 1906, «Պետական դումա», 1906 և այլն)։ Տուկայը հեղափոխական-քաղաքացիական քնարերգության սկզբնավորողն է թաթար, գրականության մեջ։ Հանդես է եկել նաև որպես երգիծաբան։ Նրա երգիծանքը լի է ցարիզմի, ազգայնական բուրժուազիայի, հոգևորականության նկատմամբ ատելությամբ։ Գրել է մանուկներին նվիրված մի շարք գործեր։ Տուկայը թաթար, ռեալիստ, գրաքննադատության հիմնադիրն է։ 1966 թվականին Թաթար․ ԻԽՍՀ-ում սահմանվել է Գաբդուլլա Տուկայի անվան հանրապետության մրցանակ։


== Ծանոթագրություններ ==
Կարմիր խնձորներ

«Կարմիր խնձորներ» (անգլ.՝ Red Apples), վրացի ռեժիսոր Ջորջ Սիխարուլիձեի 2016 թվականին նկարահանած ֆիլմ։ Ֆիլմը նկարահանվել է Հայաստանի Հանրապետության, Վրաստանի և ԱՄՆ-ի համագործակցությամբ։ «Կարմիր խնձորները» ֆիլմի սցենարիստ ու պրոդյուսեր Օֆելյա Հարությունյանի ավարտական թեզն է։


== Սյուժե ==
Ֆիլմը պատմում է նորաստեղծ ընտանիքի դրամայի, մարդկային հարաբերությունների ու ճակատագրերի մասին, թե ինչպես կողմնակի միջամտությունները կարող են փոխել մարդկանց կյանքը։
Ֆիլմում առաջին ամուսնական գիշերվանից հետո երիտասարդ կնոջ, ամուսնու ու սկեսրայրի միջև սկանդալ է բորբոքվում։


== Դերերում ==
Հրաչուհի Ամիրյան
Գուրգեն Անտոնյան
Լյուբա Ազատյան
Իրինա Դանիելյան
Կարինե Ջանջուղազյան
Վահագն Մարտիրոսյան
Աիդա Մովսեսյան
Արև Պետրոսյան
Վարդուհի Ռուշանյան
Հարություն Սեմերջյան
Արմեն Եղիազարյան


== Մրցանակներ ==
«Լավագույն ֆիլմ», Կոլումբիայի համալսարանի  ավարտական ֆիլմերի ամենամյա կինոփառատոն, 2016
«Լավագույն պրոդյուսեր», Կոլումբիայի համալսարանի  ավարտական ֆիլմերի ամենամյա կինոփառատոն, 2016


== Ծանոթագրություններ ==


== Արտաքին հղումներ ==
Կարմիր խնձորներ, Films.bz
«Կարմիր խնձորներ»-ը Տորոնտոյում կամ ինչու նկարել կարճամետրաժ կինո Archived 2016-12-31 at the Wayback Machine.
Կարմիր խնձորները ֆեյսբուքում
Աբրահամ Դանգուլով

Աբրահամ Քրիստափորի Դանգուլով (օգոստոսի 18, 1900(1900-08-18), Արմավիր, Կուբանի մարզ, Ռուսական կայսրություն - հունիսի 19, 1967(1967-06-19), Մոսկվա, ԽՍՀՄ), խորհրդային ֆուտբոլիստ, մարզիչ։ ԽՍՀՄ սպորտի վաստակավոր վարպետ։


== Կենսագրություն ==
Աբրահամ Դանգուլովը ծագումով հայ է, հանդես է եկել Եկատերինոդարի  «Ունիոն», Արմավիրի «Դինամո» թիմերում։ Եղել է ձախ եզրային հարձակվող, ցուցաբերել է գեղեցիկ խաղ, տիրապետել է ուժեղ հարվածների։ Եղել է Պյատիգորսկի «Դինամո», Ստալինոյի «Շախտյոր», Մոսկվայի «Կռիլյա Սովետով» Մոսկվայի «Սպարտակ» և Երևանի «Սպարտակ» ակումբների  մարզիչը։
Նրա ղեկավարման տարիներին՝ 1949 թվականին, ԽՍՀՄ առաջնության ժամանակ  Մոսկվայի «Սպարտակը» դարձել է բրեոնզե մեդալակիր, իսկ 1950 թվականին՝ ԽՍՀՄ գավաթակիր։
«Ֆուտբոլ» շաբաթաթերթում աշխատել է որպես լրագրող։


== Ծանոթագրություններ ==


== Արտաքին հղումներ ==
«Спортивный некрополь»։ Արխիվացված է օրիգինալից 2012-11-30-ին  (չաշխատող հղում)
Григорян А. Г. Создатель спартаковского стиля — Газета «Урарту» — № 29 2000 г.
Աուգլի

Աուգլի (էստ․՝ Augli), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 11 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գին (այլ կիրառումներ)

Գին, կարող է վերաբերել՝

Գին - ապրանքի արժեքի փողային արտահայտություն
Գին - գետ Ռուսաստանում
(8974) Գրեգարիա

(8974) Գրեգարիա (անգլ.՝ Gregaria), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 25-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,190677 ա. մ., առավելագույնը մոտենում է 1,9392 ա. մ. հեռավորության վրա և հեռանում 2,4422 ա. մ.։ Արեգակի շուրջ մեկ ամբողջական պտույտ է կատարում 1184,31 երկրային օրվա ընթացքում, իր ուղեծրով շարժվելով միջինում 0,303974 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,03° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8974) Գրեգարիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(8767) Քոմոնտերն

(8767) Քոմոնտերն (անգլ.՝ Commontern), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 29-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,121131 ա. մ., առավելագույնը մոտենում է 2,6475 ա. մ. հեռավորության վրա և հեռանում 3,5948 ա. մ.։ Արեգակի շուրջ մեկ ամբողջական պտույտ է կատարում 2014,03 երկրային օրվա ընթացքում, իր ուղեծրով շարժվելով միջինում 0,178746 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,66° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8767) Քոմոնտերն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գարեգին Նժդեհ կամավորական ջոկատ

Գարեգին Նժդեհ կամավորական ջոկատ, կազմավորվել է 1988 թվականին, Երևանում։ Ունեցել է շտաբ, մարտական դրոշ։ 1989-1994 թվականներին մասնակցել է ՀՀ Արարատի (Երասխ), Իջևանի (Կիրանց), Ճամբարակի (Վահան) և Արցախի Հանրապետության Շահումյանի, Մարտակերտի (Հաթերք, Դրմբոն, Զագլիկ), Հադրութի (Բլութան, Խրմանջուղ, Մելիքաշեն), Շուշիի (Քարինտակ), Կուբաթլուի, Ֆիզուլիի (Հորադիզ) շրջանների, Գետաշենի ենթաշրջանի ինքնապաշտպանական և ազատագրական մարտերին։ Հրամանատար՝ Մ. Բատիկյան, շտաբի պետեր՝ Գ. Առաքելյան և Ջ. Աբելյան։ Ջոկատից զոհվել է 5 ազատամարտիկ։
Քլեր Թրևոր

Քլեր Թրևոր (անգլ.՝ Claire Trevor, մարտի 8, 1910(1910-03-08), Bensonhurst, Բրուքլին, Նյու Յորք, Նյու Յորք, ԱՄՆ - ապրիլի 8, 2000(2000-04-08), Նյուպորտ Բիչ, Օրինջ շրջան, Կալիֆոռնիա, ԱՄՆ), ամերիկացի դերասանուհի, ով ստացել է իր հայրենիքում «Նուար ֆիլմերի թագուհի» մականունը իր բազմաթիվ անբարո կանանց դերերի համար սև ու սպիտակ թրիլերներում։


== Կենսագրություն ==


=== Կարիերա ===
Քլեր Ուէմլինգերը ծնվել է Բրուքլինում 1910 թվականի մարտի 8-ին դերձակի ընտանիքում։ Նրա արմատները Իռլանդիայից և Ֆրանսիայից էին։ 1920-ական թվականների վերջում, ավարտելով Ամերիկայի դրամատիկ արվեստների ակադեմիան, նա սկսեց իր կարիերան թատրոնում։ Առաջին անգամ նա հաջողության հասավ 1932 թվականին Բրոդվեյում, իսկ մեկ տարի անց նա ստացավ իր առաջին դերը կինոյում։ Հաջորդ հինգ տարվա ընթացքում Քլեր Թրևորը նկարահանվել է երեսուն ֆիլմերում, հիմնականում խաղալով գլխավոր դերեր։ 1937 թվականին նա նկարահանվեց Համֆրի Բոգարտի հետ «Փակուղի» ֆիլմում, և այդ դերը առաջադրվել է «Օսկար» մրցանակաբաշխության։
1930 թվականների վերջից դերասանուհին հաճախ էր նկարահանվում Ջոն Ուեյնի հետ վեսթերներում, որոնց շարքում է «Դիլիժանս » (1939 թ.) ֆիլմը, որը հետագայում դարձավ այս ժանրի դասական օրինակ, «Ալեգենի ապստամբությունը» (1939 թ.) և «Սև թիմը» (1940 թ.)։ Նրա՝ այդ ժամանակաշրջանի հայտնի դերերից են տիկին Գրեյլը «Սա սպանություն է, իմ սիրունիկ» (1944 թ.) ֆիլմում Դիք Փաուելի հետ գլխավոր դերում, և Հելենը «Ծնված՝ սպանելու համար» (1947 թ.) ֆիլմում։
1949 թվականին Քլեր Թրևորը դարձավ «Օսկար» մրցանակի դափնեկիր որպես «երկրորդ պլանի լավագույն դերասանուհի» «Քի-Լարգո» ֆիլմում։ Այս անբարո կանանց բազմաթիվ դերերը ամրապնդեցին նրան տրված «Նուար ֆիլմերի թագուհի» մականունը։ Դերասանուհին ևս մեկ անգամ առաջադրվեց «Օսկար» մրցանակաբաշխությանը 1954 թվականին իր խաղացած դերի համար «Մեծն և ամենակարող» ֆիլմում։
1957 թվականին Քլեր Թրևորը դարձավ «Էմմիի» մրցանակակիր «Դեդսվորթ» հեռուստասերիալում գլխավոր դեր խաղալու համար։ Հետագայում նա շարունակեց նկարահանվել ֆիլմերում և միաժամանակ երևալ հեռուստաընկերությունում և թատրոնում։ Այդ ժամանակ նա այլևս չէր խաղում «ավազակի» դերեր, այլ սահմանափակվում էր իրեն համապատասխան միջին տարիքի կանանց և մայրերի դերերով։ «Համբուրիր ինձ հրաժեշտի համար» (1982 թ.) ֆիլմում նա խաղաց իր վերջին դերը կինոյում։ 1998 թվականին նա հայտնվեց 70-րդ «Օսկարի» մրցանակաբաշխությանը՝ որպես հյուր։


=== Անձնական կյանք ===
1938 թվականին Քլեր Թրևորն ամուսնացավ պրոդյուսեր Քլարկ Էնդրյուսի հետ, սակայն չորս տարի անց նրանք բաժանվեցին։ 1943 թվականին նրա ամուսինը դարձավ Սայլոս Ուիլյամը, ում հետ նա ունեցավ տղա Չարլզին։ Այս ամուսնությունը նույնպես անհաջող էր, և 1947 թվականին ամուսինները բաժանվեցին։ Մեկ տարի անց նա ամուսնացավ Միլթոն Բրինի հետ և տեղափոխվեց ապրելու Կալիֆոռնիայի Նյուպորտ-Բիչում։ 1978 թվականին ավտովթարից մահացավ նրա որդի Չարլզը, իսկ հաջորդ տարի վախճանվեց նրա ամուսինը ուղեղի քաղցկեղից։
Քլեր Թրևորը մահացավ Նյուպորտ-Բիչում 2000 թվականի ապրիլի ութին շնչառական անբավարարությունից 90 տարեկանում։ Նրան դիակիզեցին, և մոխիրը սփռեցին օվկիանոսում։


== Ծանոթագրություններ ==


== Արտաքին հղումներ ==
Քլեր Թրևորի արվեստի դպրոցը(անգլ.)
Անաժատուբա

Անաժատուբա  (պորտ.՝ Anajatuba), համայնք Բրազիլիայում՝ Մարանիան նահանգի կազմում։ Մունիցիպալիտետ, Մարանիան նահանգի հյուսիսային մասում։ Մտնում է Բայշադա Մարանենսի գավառի կազմի մեջ։ Բնակչությունը կազմում է 23 214 մարդ՝ 2006 թվականի տվյալներով։ Գրավում է 1 116,947 կմ2 տարածք։ Բնակչության խտությունը՝ 20,8 մարդ/կմ²։
Քաղաքի տոնը նշվում է հուլիսի 22-ին։


== Պատմություն ==
Քաղաքը հիմնադրվել է 1854 թվականի հուլիսի 22-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 30.210.828,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.363,86 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,567 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Անաժատուբա մասին
Ֆերոլետո Անտիկո

Ֆերոլետո Անտիկո (իտալերեն՝ Feroleto Antico), կոմունա Իտալիայում, Կալաբրիա մարզի Կատանձարո գավառում։
Բնակչությունը կազմում է 2114 մարդ, բնակչության խտությունը կազմում է 101 մարդ/կմ²։ Զբաղեցնում է 21 կմ² մակերես տարածք։
Փոստային ինդեքսն է՝ 88043։ Հեռախոսային կոդը՝ (+39) 0968։
Կոմունայի հովանավորն է սուրբ Սիլվեստրը՝ Հռոմի պապը։ Տոնը նշվում է ամեն տարի դեկտեմբերի 31-ին։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Կաչալին (Տացինսկի շրջան)

Կաչալին (ռուս.՝ Качалин), գյուղ Ռուսաստանի Ռոստովի մարզի Տացինսկի շրջանում։ Մտնում է Վերխնեօբլիվսկի գյուղական համայնքի կազմի մեջ։ 
Բնակչությունը կազմում է 342 մարդ։
Լուիկ Նոտտե

Լուիկ Նոտտե (ֆր.՝ Loïc Nottet, ապրիլի 10, 1996(1996-04-10), Շառլեռուա, Շառլերուա, Էնո, Վալոնիա, Բելգիա), բելգիացի երգիչ, ով զբաղեցրել է 2-րդ հորիզոնականը բելգիական The Voice նախագծի երրորդ եթերաշրջանում։ Նա ներկայացրել է Բելգիան Եվրատեսիլ 2015 երգի մրցույթում իր "Rhythm Inside" (Ռիթմ ներսում) երգով։ Եզրափակչում Լուիկը զբաղեցրեց 4-րդ տեղը 217 միավորով։


== Կյանքը և կարիերան ==
17 տարեկանում Նոտտեն մասնակցեց բելգիական The Voice նախագծի երրորդ եթերաշրջանի լսումներին՝ կատարելով հայտնի երգչուհի Ռիհաննայի "Diamonds" երգը։ Նա միանգամից արժանացավ հեռուստադիտողի համակրանքին և տեղ գտավ Բ. Ջ. Սքոթի թիմում։ Հասնելով եզրափակիչ՝ նա զբաղեցրեց 2-րդ հորիզոնականը և պայմանագիր ստորագրեց Sony Music Belgium-ի հետ։
Մրցույթից հետո երգիչը հանդես եկավ ճանաչված երգչուհի Սիայի "Chandelier" երգի քավր տարբերակով, որն արժանացավ նաև երգչուհու ուշադրությանը։
2014 թվականի նոյեմբերի 3-ին բելգիական Radio Télévision Belge Francophone (RTBF) հեռարձակողը պաշտոնապես հայտարարեց, որ Բելգիան Եվրատեսիլ 2015 երգի մրցույթում ներկայացնելու է Լուիկ Նոտտեն, իսկ 2015 թվականի մարտի 10-ին ներկայացրեց արդեն "Rhythm Inside" (Ռիթմ ներսում) երգը, որով էլ նա ելույթ ունեցավ՝ զբաղեցնելով 4-րդ տեղը 217 միավորով։


== Ծանոթագրություններ ==
Samsung Galaxy A5 (2017)

Samsung Galaxy A5 (2017), Galaxy A սերիայի հինգերորդ սերնդի թարմացված (2017) տարբերակն է, արտադրված է Սամսունգ ընկերության կողմից։ Թողարկվել է 2017 թվականի հունվարի 2-ին, Samsung Galaxy A3 (2017)-ի և Samsung Galaxy А7 (2017)-ի հետ միասին։ Երեք սմարթֆոնների միաժամանակ թողարկումը պայմանավորված էր Galaxy Note 7-ի ձախողման պատճառով։
Samsung Galaxy A5 (2017)-ը աշխատում է Android 6.0.1 Marshmallow օպերացիոն համակարգով, Grace UX ինտերֆեյսի հետ համատեղ։ Սմարթֆոնը հագեցած է Exynos 7880 պրոցեսորով, 8 ARM Cortex-A53 ճարտարապետությամբ, Mali-T830 GPU գրաֆիկական պրոցեսորով։ Ունի 3 ԳԲ ներքին հիշողություն և 32 ԳԲ մշտական հիշողություն, որը կարելի է հասցնել մինչև 256 ԳԲ-ի microSD քարտի շնորհիվ։ Սարքը ունի ոչ շարժական մարտկոց, ինչպես իր նախորդը, ուժակուտակիչի հզորությունը կազմում է 3000 միլիամպեր/ժամ։ Նաև հագեցած է ip68 Sid ջրապաշտպան համակարգով։ Էկրանը պատրաստված է 3D ալյումինե Gorilla Glass 4 ապակուց։


== Տեղեկատվության մատչելիություն ==
Թողարկումից հետո Samsung Galaxy A5 (2017)-ը և Galaxy A3 (2017) և Galaxy A7 (2017)-ը վաճառվել են 20 միլիոն օրինակով Աևմտյան Եվրոպայի, Աևևելյան Եվրոպայի, Աֆրիկայի, Ասիայի և Լատինական Ամերիկայի երկրներում։ Ի տարբերություն իր նախորդի Galaxy А5 (2017) ԱՄՆ-ում չի թողարկվել, սակայն վաճառվել է Կանադայում։


== Ծանոթագրություններ ==


== Արտաքին հղումներ ==
Samsung Galaxy A5 (2017) specifications
[1]
Լոռի (Արդահանի գավառ)

Անվան այլ կիրառումների համար տե՛ս՝ Լոռի (այլ կիրառումներ)Լոռի, գյուղ Արևելյան Հայաստանում, Կարսի մարզի Արդահանի գավառում։ Գտնվում էր Արդահան քաղաքից 15 կմ հյուսիս֊արևմուտք, սարահարթում։


== Բնակչություն ==
1907 թվականին ուներ 200 թուրք բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Ազնիվ գող

Ազնիվ գող (անգլ.՝ Honest Thief), 2020 թվականի թողարկվելիք մարտաֆիլմ։ Պրոդյուսերը Մարք Ուիլիամսն է, սցենարի հեղինակները՝ Ուիլիամս և Սթիվ Ալրիչները։ Ֆիլմում նկարահանվել են Լիամ Նիսոնը, Քեյթ Վալշը, Ռոբերտ Պատրիկը, Էնթնի Ռամոսը, Ջեֆրի Դոնովանը և Ջեի Քորթնին։


== Սցենար ==
Թոմ Քարթերին (Լիամ Նիսոն) բոլորն անվանում են «անորսալի կողոպտիչ», քանի որ նա արդեն գողացել է $9 միլիոն՝ փոքր քաղաքի բանկերից, դրա հետ մեկտեղ նրա ինքնությունը չեն կարողանում պարզել։ Բայց, այն բանից հետո, երբ Թոմը սիրահարվում է Էնիին (Քեյթ Վալշ), որոշում է իր կյանքին նոր մաքուր մեկնարկ տալ և մոռանալ իր հանցագործ անցյալը, միայն թե պետք է կարողանա հաղթահարել ՀԴԲ երկու գործակալների կողմից ստեղծված փորձությունները։


== Կազմ ==
Լիամ Նիսոն` Թոմ Քարթերի դերում, «անորսալի կողոպտիչ» անվանումով հայտնի գող
Քեյթ Վալշ` Էնի Սամփթերի դերում, Թոմի սիրելի կինը
Ջեի Քորթնի` Ջոն Նիվենսի դերում, ՀԴԲ գործակալ
Ջեֆրի Դոնովան` Թոմ Մեյերսի դերում
Էնթնի Ռամոս` Ռամոն Հոլի դերում, ՀԴԲ գործակալ, Թոմի գործընկերը
Ռոբերտ Պատրիկ` Սեմ Բեյքերի դերում
Ջեսմին Քեֆաս Ջոնս` Բեթ Հոլի դերում


== Արտադրություն ==
2018 թվականի հոկտեմբերի 12-ին հայտարարվել է, որ Լիամ Նիսոնը և Քեյթ Վալշը պետք է մարմնավորեն բանկի կողոպտիչ Թոմ Քարթերի և վերջինիս սիրելիի՝ Էնիի կերպարները, պրոդյուսեր Մարք Ուիլիամսը որպես դերասանական կազմի անդամ նշել էր նաև Ջեի Քորթնիի և Ջեֆրի Դոնովանի անունները։ Ֆիլմի պրոդյուսերները Թեի Դունքանը, Մայլս Նեստելը, Ուիլիամսը և Քրեիգ Չափպանն են։ Նեյոմբերին Քորթնիի և Դոնովանի հետ միասին դերասանական կազմին ավելացել են նաև Էնթնի Ռամոսը և Ռոբերտ Պատրիկը։ Նկարահանումները սկսվել են նոյեմբերի 5-ին։ 


== Թողարկում ==
2020 թվականի հունվարին Briarcliff Entertainment֊ը գնել է ֆիլմի իրավունքները և թողարկման ամսաթիվը նշանակել 2020 թվականի սեպտեմբերի 4-ը։ 2020 թվականի հունիսին հայտարարվել է, որ Open Road Films֊ը Briarcliff֊ի հետ միասին կհամաթողարկի ֆիլմը։ Թողարկման ամսաթիվը տեղափոխվել է 2020 թվականի հոկտեմբերի 9-ին։


== Ծանոթագրություններ ==


== Արտաքին հղումներ ==
«Ազնիվ գող»(անգլ.) ֆիլմը Internet Movie Database կայքում
(8723) Ազումայամա

(8723) Ազումայամա (անգլ.՝ Azumayama), աստերոիդ աստերոիդների հիմնական գոտում։ Հայտնաբերվել է 1996 թվականի սեպտեմբերի 23-ին Տոմիմարու Օկունիի կողմից Նանյոյում։
Միջին հեռավորությունը Արեգակից կազմում է 2,281795 ա. մ., առավելագույնը մոտենում է 1,9859 ա. մ. հեռավորության վրա և հեռանում 2,5777 ա. մ.։ Արեգակի շուրջ մեկ ամբողջական պտույտ է կատարում 1258,96 երկրային օրվա ընթացքում, իր ուղեծրով շարժվելով միջինում 0,285949 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,19° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8723) Ազումայամա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վյայնյո Լիննա

Վյայնյո Լիննա (ֆիններեն՝ Väinö Linna, դեկտեմբերի 20, 1920(1920-12-20)[…], Ուրյալա, Պիրկանմաա, Ֆինլանդիա - ապրիլի 21, 1992(1992-04-21)[…], , Kangasala), ֆինն գրող, երկրի խոշորագույն արձակագիրը։


== Կենսագրություն ==
Ծնվել է 1920 թվականի դեկտեմբերի 20-ին, Ուրյալա գյուղում, մսագործի ընտանքիում։ 1930-ական թվականների կեսերին ավարտել է դպրոցը։ Աշխատել է Տամպեր քաղաքի մանածագործական գործարանում։
1940 թվականին զորակոչվել է բանակ և մասնակցել Խորհրդա-ֆիննական պատերազմին։ Այդ ժամանակ էլ սկսել է նշումներ կատարել իր տպավորությունների վերաբերյալ։ Երկրորդ համաշխարհային պատերազմի ավարտից հետո սկսել է գրել պատմական վեպեր։ Սկսել է տպագրվել 1947 թվականին։
1954 թվականին լույս է տեսել նրա` հակապատերազմական ոգով տոգորված «Անհայտ զինվորը» վեպը, որը նրան համբավ է բերել։ Այնուհետև Լիննան գրել է «Այստեղ՝ Հյուսիսային աստղի ներքո» եռերգությունը` Ֆինլանդիայում քաղաքացիական պատերազմի իրադարձությունների մասին, փորձելով հրահրել երկրի անցյալի անկողմնակալ քննարկման սկիզբը։
Գրողի գրքերը բազմիցս էկրանավորվել են («Այստեղ՝ Հյուսիսային աստղի ներքո» (1968))։ Լիննայի դիմանկարը պատկերված էր ֆիննական 20 մարկանոց թղթադրամի վրա։


== Ծանոթագրություններ ==


== Գրականություն ==
Сто замечательных финнов. Калейдоскоп биографий = 100 suomalaista pienoiselämäkertaa venäjäksi / Ред. Тимо Вихавайнен (Timo Vihavainen); пер. с финск. И. М. Соломеща. — Хельсинки: Общество финской литературы (Suomalaisen Kirjallisuuden Seura), 2004. — 814 с. — ISBN 951-746-522-X. — Электронная версия
Stormbom N. V. Linna: Kirjailijan tie ja teokset. Porvoo, 1963. (ֆին.)
Varpio Y. V. Linnan elämä. [Porvoo], 2006. (ֆին.)
Kirjoituksia V. Linnasta. Hels., 2006. (ֆին.)


== Արտաքին հղումներ ==
Väinö Linnan seura Archived 2020-10-22 at the Wayback Machine.
Թագուհի Հակոբյան

Թագուհի Հակոբյան (փետրվարի 7, 1929(1929-02-07), Սալոնիկ, Հունաստան), հայ դերասանուհի, բեմադրիչ, նկարչուհի։ ՀԽՍՀ վաստակավոր արտիստ (1966):


== Կենսագրություն ==
Թագուհի Հակոբյանը ծնվել է 1929 թվականին Սալոնիկում ցեղասպանությունից փրկված հայ ընտանիքում։ Սովորել է Սալոնիկի հայկական և գերմանական դպրոցներում։ 1946 թվականին հայրենադարձել է։ Նախ սովորել է Երևանի Փանոս Թերլեմեզյանի անվան գեղարվեստի ուսումնարանում, 1952 թվականին ավարտել է Երևանի գեղարվեստա-թատերական ինստիտուտի դերասանական ֆակուլտետը։ Ինստիտուտն ավարտելուց հետո աշխատել է Երևանի Գաբրիել Սունդուկյանի անվան ազգային ակադեմիական թատրոնում, այնուհետև Երևանում հիմնել է Փոքր թատրոն, որտեղ բեմադրել է մի շարք ներկայացումներ։
Խնդիրներ ունենալով իշխանությունների հետ՝ 1981 թվականին տեղափոխվել է ԱՄՆ, որտեղ աշխատել է որպես դերասանուհի և բեմադրիչ։ Առաջին պիեսը եղել է «Անունդ ի՞նչ է» ստեղծագործությունը, որն արտագաղթի մասին է։ 1984 թվականին Լոս Անջելեսում հիմնել է «Սունդուկյան» թատերախումբը և բեմադրել Երվանդ Օտյանի «Թաղականին կինը» պիեսը։ Հյուրախաղերով հանդես է եկել Կանադայում, Լիբանանում, Իրաքում, Հորդանանում, Ռուսաստանում, ԱՄՆ-ում։


== Ներկայացումներ ==
Վ. Սարդոյի «Մադամ Սանժեն»
Ջեյմս Կրոնինի «Բրոուդիի ամրոցը»
Մինկոյի «Առանց անունները տալու»
Ա. Սարուխանի «Մենք հայերեն չենք գիտեր»
Թ. Ուիլյամսի «Ապակե գազանանոց»
Լևոն Շանթի «Կայսրը»
Հակոբ Պարոնյանի «Ատամնաբույժն արևելյան»


== Ֆիլմեր ==
«Կարինե», 1967


== Հեռուստասերիալներ ==
«Թուղթ ու գիր», 2014


== Գեղանկարչական գործունեություն ==
Ստեղծել է շուրջ 100 կտավներ, ունեցել է անհատական և խմբակային ցուցահանդեսներ ԱՄՆ-ում, Հունաստանում, Հայաստանում։


== Ծանոթագրություններ ==
Ժանիք

Ժանիքներ, (Dentes canini), կոնաձև, միարմատ ատամներ, որոնք մեկական տեղադրված են վերին և ստորին ծնոտի աջ ու ձախ կողմերում, կտրիչներից անմիջապես հետո։ 
Ժանիքներիը բնորոշ են կենդանիների մեծ մասին և մարդկանց, սակայն շատ լավ զարգացած են գիշատիչների մոտ։ Որոշ կենդանիների համար ժանիքները ծառայում են հարձակման և պաշտպանության միջոց։
Անակոփիա

Անակոփիա, վայր։ Բնույթն ու տեղադրությունը՝ անորոշ։ Հիշատակվում է վրաց հեղինակ Վախուշտին Գեորգի 3-րդի հույներից խլած վայրերի շարքում։


== Ծանոթագրություններ ==
Կապոն-Կապան

Կապոն-Կապան, հայաբնակ գյուղ Թուրքիայում, Տրապիզոնի վիլայեթի Ագչեապատ (Պլատանա) գավառակում։
20-րդ դարի սկզբին ուներ 22 տուն հայ բնակիչ։ Զբաղվում էին երկրագործությամբ և անասնապահությամբ։ Գյուղում կար քարաշեն եկեղեցի (Ս. Սարգիս, հիմնվել էր 1875 թվականին) և վարժարան։ Բնակիչները բռնությամբ տեղահանվել են 1915 թվականի Մեծ եղեռնի ժամանակ և զոհվել բռնագաղթի ճանապարհին, փրկվել են ընդամենը երկու հոգի։
Խալօղլու

Խալօղլու, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Էսքի Դյուրբե

Էսքի Դյուրբե (Ղրիմի թաթարերեն՝ Eski Dürbe, բառացի՝ «հին դամբարան»),   ճարտարապետական հուշարձան,  Բախչիսարայի ամենահին դամբարանն է։ Ըստ որոշ տվյալների կառուցվել է 14-րդ դարում, ավելի շուտ քան Խանի պալատը։ Գտնվում է Չուրուք Սու գետի ձախ ափին, Խանի պալատից 180 մ դեպի հարավ-արևելք, Զոյա Կոսմոդեմյանսկայայի փողոցում։


== Պատմություն ==

Էսքի Դյուրբեն ճարտարապետական և պատմական նշանակության հուշարձան է, կառուցվել է Ոսկե Հորդայի ժամանակ։ Դամբարանը վատ է ուսումնասիրված, և անհայտ է, թե ով է այնտեղ թաղված։
Բախչիսարայի պատմամշակութային  և հնագիտական թանգարան-արգելոցի գիտական գծով գլխավոր տնօրեն Էմիլ Սեյդալիևը գտնում է, որ

Էսքի Դյուրբեն առաջ շրջապատված է եղել գերեզմանատնով։ 19-րդ դարի նկարներում և 20-րդ դարի լուսանկարներում գերեզմանաքարերը երևում են։ 1927 թվականին Էսքի Դյուրբեում վերականգնման աշխատանքներ են տարվել։ Վերականգնվել են գմբեթը, թյուրբեի և բակի կորսված մասերը։ Երկաթե դռներն են դրվել։ 1965 թվականին դամբարանը վերականգնվել է ևս մեկ անգամ, ցեմենտով պատվել է տանիքը, որը 1990-ական թվականների կեսին ծածկվել է թիթեղով։ 2013 թվականին Էմիլ Սեյդալիևի ղեկավարությամբ կատարվել են ուսումնասիրություններ և հուշարձանը թվագրվել է մոտավորապես 17-րդ դարով։
Ըստ արևելագետ ակադեմիկոս Հովսեփ Օրբելիի Էսքի Դյուրբեի ճարտարապետական ոճը վերցրել են հայկական ճարտարապետությունից, իսկ հետո խանի պալատի ճարտարապետությունը ազդվել է այս դամբարանից։


== Գրականություն ==
Волкова Т. Крым. Персональный гид. — Симферополь, 2003. — 224 с. (ռուս.)
Крикун Е. В. Памятники крымскотатарской архитектуры (XIII-XXвв.). — Симферополь: Крымучпедгиз, 1998. — 112 с. (ռուս.)
Нагаевская Е. В. Бахчисарай — Симферополь. — Симферополь, 1979. — 144 с. (ռուս.)
Фадеева Т. М. Бахчисарай и окрестности: путеводитель. — Симферополь: Бизнес — Информ, 2000. — 208 с. (ռուս.)


== Ծանոթագրություններ ==
Կրասնոե Զնամյա (գյուղ, Գրյազինսկի շրջան)

Անվան այլ կիրառումների համար տե՛ս՝ Կրասնոե ԶնամյաԿրասնոե Զնամյա (ռուս.՝ Красное Знамя), գյուղ Ռուսաստանի Լիպեցկի մարզի Գրյազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 15 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իոննա Ավագյան

Վիքիպեդիայում կան հոդվածներ  Ավագյան ազգանունով այլ մարդկանց մասին:Իոննա Ցոլակի Ավագյան (հունվարի 27, 1940(1940-01-27), Երևան, Հայկական ԽՍՀ, ԽՍՀՄ - մայիսի 17, 2011(2011-05-17), Երևան, Հայաստան), հայ ազգագրագետ, Հայաստանի Պատմության պետական թանգարանի ավագ գիտաշխատող, հայկական գորգերի փորձագետ։


== Կենսագրություն ==
Ծնվել է 1940 թվականի հունվարի 27-ին, Երևան քաղաքում։ 1948-1958 թվականներին սովորել է Կրուպսկայայի անվան դպրոցում։ 1959 թվականին ընդունվել է Երևանի Խ. Աբովյանի անվան պետական մանկավարժական ինստիտուտի պատմա-լեզվագրական ֆակուլտետը։ 1965 թվականին, ավարտելով ինստիտուտը, աշխատանքի է անցել Հայաստանի պատմության թանգարանի ազգագրության բաժնում, որտեղ աշխատել է մինչև կյանքի վերջ։ Նրա ուսումնասիրության առարկան եղել է հայկական գորգերի տիպաբանությունը։ Իոննա Ավագյանը ՀՀ Մշակութային արժեքների փորձագիտական կենտրոնի հանձնաժողովի գորգագետ-փորձագետն էր։ ՀՀ Մշակույթի նախարարության հանձնարարությամբ մասնակցել է Հայաստանի բազմաթիվ թանգարանների՝ Ազգային պատկերասրահի, Երևան քաղաքի պատմության, Սարդարապատի Ազգագրության և Ժողովրդական արվեստի ֆոնդերի գույքահաշվառման աշխատանքներին։
Ծնողներ՝ Ցոլակ Ավագյան և Արփիկ Ավետիսյան, երեխաներ՝ Վահագն Ավագյան, Լիլիթ Ավագյան։


== Երկեր ==
«Կովկասյան գորգեր» ալբոմի ազգագրագիտական հոդվածների հեղինակ է։
2000 թվականից ուսումնասիրել է հայերեն արձանագրությամբ գորգերը։ 2010 թվականին Հայաստանի պատմության թանգարանի կողմից հրատարակվել է «Հայերեն արձանագրությամբ գորգեր» ալբոմ-կատալոգը՝ ըստ թանգարանի հավաքածուի։


== Ծանոթագրություններ ==


== Արտաքին հղումներ ==
Լիլիթ Ավագյան, Որ հիշեն հոր հարսանիք
Կաիսա

Անվան այլ կիրառումների համար տե՛ս՝ Կաիսա (այլ կիրառումներ)Կաիսա, շախմատի աստվածուհին և հովանավորը կամ մուսան։


== Ծագում ==
Կաիսան անգլիացի գրող և արևելագետ Ուիլյամ Ջոնսի նույնանուն պոեմի հերոսուհին է։ Պոեմը, որն առաջին անգամ տպագրվել է 1772 թ., պատմում է, որ պատերազմի աստված Մարսը հիացած է լինում դրիասներից մեկի՝ Կաիսայի գեղեցկությամբ և փոխադարձ համակրանքի է արժանանում միայն շախմատի գյուտի շնորհիվ։
Մոտ 80 տարի պոեմը քիչ հայտնի էր, սակայն XIX դարի կեսերին ճանաչվեց երեք հրապարակումների շնորհիվ.

1850 թ. Ջ. Ուոքերը պոեմն ընդգրկեց իր «Շախմատը և շախմատիստները» գրքում
1851 թ. ֆրանսիացի շախմատասեր և գրքասեր Կ. Ալիեն (1799-1856) շախմատի մասին Մ. Վիդայի, Յ. Կոխանովսկու և Ջոնսի պոեմները թարգմանեց ֆրանսերեն և հրատարակեց ժողովածուի տեսքով (100 օրինակով)` «Ռեժանս» սրճարանի իր ընկերների համար
1857 թ. Ջոնսի պոեմը «Chess Monthly» ամսագրում վերատպեց Դ. Ֆիսկեն։Այդ ժամանակներից Կաիսան համարվեց շախմատի «հովանավոր աստվածուհի» կամ «մուսա»։


== Պոեմի դիպաշարը ==
Պոեմը սկսվում է Օլիմպոսի աստվածներին և նիմփաներին մեծ հաճույք պատճառող «անարյուն պատերազմի» գեղարվեստական նկարագրությամբ։ Դելիա և Սիրեն նիմփաների խաղի ժամանակ հայտնվում է հիասքանչ Կաիսան։ Նրան սիրահարվում է պատերազմի աստված Մարսը, սակայն նրա սիրախաղը հաջողությամբ չի պսակվում։
Այդժամ նիմփաներից մեկը Մարսին առաջարկում է նոր խաղ հորինել։ Մարսը դիմում է սպորտի աստված Եփրոնի օգնությանը, որն էլ ստեղծում է շախմատը։ Կաիսան հավանում է խաղը, և նա սկսում է այլ աչքերով նայել Մարսին։


== Հետաքրքրական փաստեր ==
Կաիսայի անունով է կոչվել շախմատային ծրագրերի միջև աշխարհի առաջին չեմպիոն (1974) շախմատային ծրագիրը։


== Աղբյուրներ ==
Շախմատ։ Հանրագիտարանային բառարան։ Ա. Կարպովի ընդ. խմբ., Մոսկվա, 1990, էջ 145։ ISBN 5-85270-005-3


== Ծանոթագրություններ ==
Մինաս Ծալյան

Մինաս Ծալյան (1870 - 1935), հայ կրթական, մշակութային գործիչ։
Ծնվել է Պարտիզակում։ Հետագայում մեկնել Եգիպտոս։ Ունեցել է կրթական գործունեություն։ 1911-1913 թվականներին եղել է Կահիրեի Գալուստյան ազգային վարժարանի տնօրենը։ Սփյուռքահայ մամուլում տպագրել է կրթական և պատմա-բանասիրական հարցերին նվիրված հոդվածներ։
Առանձին գրքերով հրատարակած աշխատություններն են՝ «Համառոտ պատմություն ընդհանուր ազգաց» (Ա. Արևելյան հին ազգեր, Կ. Պոլիս, 1899 թ., նույնի Բ տպագրությունը՝ 1905 թ.), «Գրիգոր պատվելի Փեշտիմալճյան. 1773-1837» (Կահիրե, 1912)։


== Աղբյուրներ ==
Լետիսիա Բիրքհոյեր

Լետիսիա Բիրքհոյեր (Letícia Birkheuer, ապրիլի 25, 1978(1978-04-25) կամ ապրիլի 25, 1979(1979-04-25), Passo Fundo, Ռիու Գրանդի դու Սուլ, Բրազիլիա), գերմանական ծագումով բրազիլացի մոդել և դերասանուհի։


== Կենսագրություն ==
Ծնվել է Բրազիլիայի Ռիու Գրանդի դու Սուլ նահանգի Պասու Ֆունդու քաղաքում։ Քույրը՝ Միշել Բիրքհոյրը, նույնպես մոդել ու դերասանուհի է։
Լետիսիային՝ որպես մոդելի տվյալներ ունեցողի, բացահայտել են, երբ նա Պորտու Ալեգրիում մասնակցելիս է եղել վոլեյբոլի մրցումների։ Իսկ արդեն 2006 թվականին նա 7-րդ տեղն է գրավել առավել բարձր վարձատրվող բրազիլացի մոդելների ցանկում։ Բիրքհոյերը բրազիլական Sport Club Internacional ֆուտբոլային թիմի երկրպագու և աջակցող է։ 2010 թվականի դեկտեմբերին նրա լուսանկարները հայտնվել են Playboy ամսագրի բրազիլական հրատարակության շապիկին ու էջերին։
Մի քանի տարի ապրել է Նյու Յորքում։ Բրազիլիա վերադարձել է Belíssima և այլ հեռուստասերիալներում որպես դերասանուհի նկարահանվելու համար։ 2016 թվականից վերադարձել է մոդելի կարիերային, բնակություն հաստատել Փարիզում, համագործակցել Gucci, Dior, Chanel, Armani և նորաձևության այլ տների հետ։


== Անձնական կյանք ==
Լետիսիան 2007-2008 թվականներին նշանված է եղել կոշկեղենի բրազիլացի դիզայներ Ալեքսանդր Բիրմանի հետ։ Հետագայում ամուսնացել է գործարար Ալեքսանդր Ֆումանովիչի հետ, ումից 2011 թվականի հոկտեմբերի 8-ին մի տղա է ունեցել։


== Պատկերասրահ ==

		
		


== Ֆիլմագրություն ==


=== Հեռուստատեսություն ===


== Մրցանակներ և առաջադրումներ ==


== Ծանոթագրություններ ==


== Արտաքին հղումներ ==
Լետիսիա Բիրքհոյեր Internet Movie Database կայքում
Գևորգ Հակոբյան (քաղաքական գործիչ)

Անվան այլ կիրառումների համար տե՛ս՝ Գևորգ Հակոբյան (այլ կիրառումներ)Գևորգ Առաքելի Հակոբյան ( նոյեմբերի 2, 1954(1954-11-02) ) ,Հայաստանի Ազգային ժողովի պատգամավոր, գործարար։


== Կենսագրություն ==
1985 թվականին ավարտել է Լենինգրադի խորհրդային առևտրի ինստիտուտը՝ ստանալով տնտեսագետի որակավորում։
1973 - 1975 թվականին ծառայել է խորհրդային բանակում։
1976 - 1990 թվականին եղել է Երևանի կերային ջրաղացի վերելակի պետ։
1990 - 1997 թվականներին եղել է գլխավոր տնօրենի տեղակալ։
1997 թվականից ՝ «Երեւանի կերային գործարան» ԲԲԸ նախագահ։
2000 թվականին հոկտեմբերի 15- ին `«Միասնություն»խմբակցությունից ընտրվել է Հայաստանի Ազգային ժողովի պատգամավոր, պետաիրավական հարցերի մշտական հանձնաժողովի անդամ։
2003 թվականի մայիսի 23-ից Հայաստանի հանրապետական կուսակցությունից ընտրվել է Հայաստանի Ազգային ժողովի պատգամավոր, ֆինանսավարկային, բյուջետային և տնտեսական հարցերի մշտական հանձնաժողովի անդամ։


== Ընտանիք ==
Գևորգ Հակոբյանը ամուսնացած է և ունի 2 երեխա։


== Արտաքին հղումներ ==
Կենսագրություն


== Ծանոթագրություններ ==
Վալենտինա Մալնիկովա

Վալենտինա Դմիտրիևնա Մելնիկովա (ռուս.՝ Валентина Дмитриевна Мельникова, փետրվարի 28, 1946(1946-02-28), Մոսկվա, ԽՍՀՄ), ռուս իրավապաշտպան և քաղաքական գործիչ, Ռուսաստանի Դաշնության պաշտպանության նախարարությանն առընթեր հասարակական խորհրդի անդամ, Ռուսաստանի Զինվորականների մայրերի կոմիտեների գործադիր քարտուղար, 2012 թվականից՝ Ռուսաստանի հանրապետական կուսակցության դաշնային քաղաքական խորհրդի բյուրոյի անդամ – Ժողովրդական ազատության կուսակցություն։ 2005-2012 թվականներին եղել է Ռուսաստանի հանրապետական կուսակցության համանախագահն, նախկին` Զինվորականների մայրերի միացյալ ժողովրդական կուսակցության առաջնորդը։
2011 թվականին «Ռուսաստանի 100 ամենաազդեցիկ կանանց» վարկանիշում զբաղեցրել է 22-րդ տեղը։


== Կենսագրություն ==
Վալենտինա Մալնիկովան ծնվել է 1946 թվականի փետրվարի 28-ին, Մոսկվայում։ Ավարտել է Մոսկվայի Մ. Լոմոնոսովի անվան պետական համալսարանի երկրաբանական ֆակուլտետը։ Որպես ինժեներ աշխատել է Վ. Վերնադսկու երկրաքիմիայի և վերլուծական քիմիայի ինստիտուտում, Հանքային հումքի համամիութենական ինստիտուտում, Մոսկվայի Մ. Լոմոնոսովի անվան պետական համալսարանի երկրաքիմիայի ամբիոնում։ 1989 թվականից ղեկավարել է մարդու իրավունքներն ու կրթական աշխատանքները Զինվորականների մայրերի համամիութենական հանձնաժողովում, այնուհետև` Ռուսաստանի Զինվորականների մայրերի կոմիտեում, դարձել է կազմակերպության մամլո քարտուղար։ 1990-1995 թվականներին եղել է «Խրոնոս» ռենտգենյան հսկողական սարքեր արտադրող փոքր ձեռնարկության համահիմնադիր և փոխտնօրեն։
1998 թվականին եղել է «Ռուսաստանի զինվորների մայրերի կոմիտեների միություն» համառուսաստանյան միավորման ստեղծման նախաձեռնողը, ընտրվել է Միության գործադիր քարտուղար։ 2004 թվականի նոյեմբերին կայացած հիմնադիր համագումարում ընտրվել է Զինվորականների մայրերի միացյալ ժողովրդական կուսակցության նախագահ։ 2011 թվականի դրությամբ հանդիսանում է Ռուսաստանի Դաշնության պաշտպանության նախարարության ենթակայության հասարակական խորհրդի անդամ, Ռազմական կարգապահության, զինծառայության մարդասիրության հարցերով հանձնաժողովի նախագահ։ 2014 թվականի հոկտեմբերի 28-ի դրությամբ ընդգրկվել է նորակոչիկներով և պայմանագրային զինծառայողներով զորքերի համալրման հանձնաժողովի կազմում։
«Զինվիրների մայրերի կուսակցության» Ռուսաստանի հանրապետական կուսակցության հետ միավորվելուց հետո 2005 թվականի դեկտեմբերին ընտրվել է համագումարում որպես Հանրապետական կուսակցության համանախագահ և այդ պաշտոնում աշխատել մինչև 2012 թվականը։ 2012 թվականից «Ռուսաստանի հանրապետական կուսակցություն-Ժողովրդական ազատություն կուսակցության» դաշնային քաղաքական խորհրդի բյուրոյի անդամ է։
Ներկայումս բնակվում է Մոսկվայում (Ռուսաստանի Դաշնություն), երբեմն էլ Հեմնիցում (Գերմանիա)։


== Ծանոթագրություններ ==


== Արտաքին հղումներ ==
Блог Валентины Мельниковой на «Эхе Москвы»
Мельникова Валентина Дмитриевна, Общественный совет при Министерстве обороны Российской Федерации
Общественный совет при Министерстве обороны: Мельникова Валентина Дмитриевна, Председатель Комиссии по вопросам воинской дисциплины, гуманизации военной службы
Lenta.Ru: Пресс-конференции: Валентина Мельникова, ответственный секретарь Союза комитетов солдатских матерей России
Валентина Мельникова — Видеоколонки — Новая Газета
Газета. Ru: интервью с Валентиной Мельниковой
Վոլնոե (քաղաքատիպ ավան, Ուկրաինա)

Անվան այլ կիրառումների համար տե՛ս՝ ՎոլնոեՎոլնոե (ուկրաիներեն՝ Вільне, Ղրիմի թաթարերեն՝ Frayleben), քաղաքատիպ ավան Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Ռեյզենդորֆ, Ֆրայլեբեն։
2012 թվականի տվյալներով Վոլնոե քաղաքատիպ ավանում բնակվում էր 2 063 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կուշկուլ (գյուղ, Իգլինսկի շրջան)

Անվան այլ կիրառումների համար տե՛ս՝ ԿուշկուլԿուշկուլ (ռուս.՝ Кушкуль, բաշկիրերեն՝ Ҡушкүл), գյուղ Ռուսաստանի Բաշկորտոստան հանրապետության Իգլինսկի շրջանի կազմում։ Մտնում է Տավտիմանովսկի գյուղական խորհրդի կազմում։  


== Բնակչություն ==
Բնակչությունը 2009 թվականին գրանցված տվյալներով կազմել է 35 մարդ, 2010 թվականին՝ 33 մարդ։


== Աշխարհագրական դիրք ==
Գտնվում է Մալի Բարձյաուլ գետի ձախ ափին՝ Լոբովկայի միախառնման վայրում, Տավտիմանովոյից 3,5 կմ հյուսիս-արևմուտք, Իգլինոյից 15 կմ հյուսիս-արևելք և Ուֆայից 35 կմ հեռավորության վրա։
Տավտիմանովո-Պոկրովկա մայրուղուց գյուղ տանում է փակուղի։ Մոտակա երկաթուղին Չուվաշյան հարթակը (Ուֆա-Չելյաբինսկ գծի վրա) գտնվում է 3,5 կմ դեպի հարավ-արևմուտք՝ Չուվաշ-Կուբովո գյուղում։


== Ազգային կազմ ==
2002 թվականի մարդահամարի տվյալներով գերակշռող ազգությունը ռուսներն են (88%)։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արենախոտ

Արենախոտ (լատ.՝ Lythrum), արենախոտազգիների ընտանիքի միամյա և բազմամյա խոտաբույսերի ցեղ։ Հայտնի է 30, ՀՀ-ում՝ 4 տեսակ՝ արենախոտ մշտիկատերև  (L. hissopifolia), արենախոտ կտավատատերև (L. linifolium), արենախոտ ճիպոտանման (L. virgatum), արենախոտ ուռատերև (L. salicaria)։


== Ձևաբանություն ==
Ցողունը մերկ է կամ թույլ խավոտ, ճյուղավորվող, բարձրությունը՝ 50-100 սմ։ Տերևները նեղ նշտարաձև են, վերինները՝ հերթադիր, ստորինները՝ հակադիր։ Ծաղկաբույլը հուրան է, ծաղիկը՝ վարդածիրանագույև, ծիրանագույն։ Ծաղկում է հունիս-հուլիսին։ Պտուղը բազմասերմ, երկբուն տուփիկ է։ Դեղաբույս է. պարունակում է աղաղանյութեր։ Բույսի և արմատների պատրաստուկը ժողովրդական բժշկության մեջ օգտագործում են որպես հակաբորբոքային միջոց։ Մեղրատու և գեղազարդիչ է։


== Տարածվածությունը Հայաստանում ==
Հանդիպում է Սյունիքի, Կոտայքի, Արարատի մարզերի ճահճոտ, գերխոնավ վայրերում, գետերի, լճերի ափերին։
Լիխտենվալդ

Լիխտենվալդ (գերմ.՝  Lichtenwald), կոմունա Գերմանիայում, Բադեն Վյուրտեմբերգի տարածքում։
Մտնում է Էլինգեն շրջանի կազմի մեջ։ Բնակչությունը 2441 մարդ է (2010 թվականի դեկտեմբերի 31–ի տվյալներով)։ Զբաղեցնում է 10.81 կմ² տարածք։ Պաշտոնական կոդը՝ 08 1 16 037։


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
պաշտոնական կայք
Սանտ Ամբրոջո դի Վալպոլիչելա

Սանտ Ամբրոջո դի Վալպոլիչելա (իտալերեն՝ Sant'Ambrogio di Valpolicella), կոմունա Իտալիայում, գտնվում է Վենետո մարզում՝ Վերոնա գավառում։
Բնակչությունը կազմում է 11092 մարդ։ Խտությունը կազմում է 472 մարդ/կմ²։ Տարածքը գրավում է 24 կմ²։ Փոստային ինդեքս՝ 37015։ Հեռախոսային կոդ՝ 045։


== Ժողովրդագրություն ==


== Արտաքին հղումներ ==
Բնակավայրի պաշտոնական կայքը (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Սալմոնելլա

Սալմոնելլա (լատ.՝ Salmonella), բակտերիաների տեսակ, որոնք ունեն ցուպիկի տեսք (երկարությունը 1-7 մկմ, լայնությունը 0.3-0.7 մկմ)։ Սպոր չեն առաջացնում, ունեն միկրոկապսուլ, մեծ մասը շարժունակ է շնորհիվ պերիտրիխյալ մտրակների, խմորում են ածխաջրեր և սպիրտներ։ Ֆերմենտացիայի արգասիքներ կարող են հանդիսանալ ինչպես թթուներ, այնպես էլ գազային միացություններ։ Ֆակուլտատիվ անաերոբ են։


== Դասակարգում ==
Ժամանակակից կլասիֆիկացիայով Սալմոնելլաները բաժանում են 2 տեսակի՝ S. Enterica և S. Bongori։ S. Enterica տեսակը ներառում է 6 ենթատեսակ, որոնք դիֆֆերենցվում են ԴՆԹ-ԴՆԹ հիբրիդիզաացիյի կամ կենսաքիմիական հատկությունների միջոցով՝ ավելի քան 2500 սերոտիպների, որոնք կլասիֆիկացվում են O- (մակերևութային հակածին), H- (մտրակային) և Vi -(կապսուլային պոլիսախարիդ) հակածինների միջոցով։ Հակածինների սպեցիֆիկությունը կախված է ԼՊՍ-ի կողային օլիգոսախարիդային մոլեկուլի շղթայի կառուցվածքից։
Գոյություն ունի ոչ տիֆային սալմոնելայի ավելի քան 1500 շճատեսակ, առավել տարածվածներն են S. Enteritidis, S. Typhimuriumև S. Heidelberg։ Նրանք փոխանցվում են մարդկանց անմիջականորեն, կամ էլ կենդանիների միջոցով։ Ոչ տիֆային սալմոնելանեերը տարածված են ամբողջ աշխարհով, ինչպես վայրի, այնպես էլ ընտանի կենդանիների մոտ։


== Աճի պայմաններ ==
Աճի համար օպտիմալ պայմաններ են 37 °C, թթվածությունը 7.2-7.4 pH։ Սննդամիջավայրի հանդեպ պահանջկոտ չեն, առաջացնում են էնտերոբակտերիաների մեծամասնության համար հատուկ փոքր, թափանցիկ S գաղութներ, ինչպես նաև անհարթ և չոր R գաղութներ։ Էնդո ագարի վրա առաջանում են վարդագույն և թափանցիկ S – գաղութներ։ Պլոսկիրև ագարի վրա՝ անգույն, ավելի խիտ և պղտոր են երևում, բիսմութ-սուլֆատային ագարի վրա՝ մուգ շագակնակագույն, մետաղական փայլով, սև շրջանակով, գաղութների տակի միջավայրը սև գույնի է։


== Արտաքին հղումներ ==
Background on Salmonella from the Food Safety and Inspection Service of the United States Department of Agriculture Archived 2008-07-08 at the Wayback Machine.
Salmonella Archived 2014-11-09 at the Wayback Machine. genomes and related information at PATRIC, a Bioinformatics Resource Center funded by NIAID
Questions and Answers about commercial and institutional sanitizing methods Archived 2017-06-29 at the Wayback Machine.
Overview of Salmonellosis — The Merck Veterinary Manual
Սենտ Իլեր դյու Բուա (Ծովափնյա Շարանտի գավառ)

Սենտ Իլեր դյու Բուա (ֆր.՝ Saint-Hilaire-du-Bois), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Միրամբո կանտոնի կազմի մեջ։ Հանդիսանում է Ժոնզակ շրջանը։
Համայնքի INSEE կոդ՝ 17345։


== Բնակչություն ==
Համայնքի բնակչությունը 2010 թվականին կազմում էր 302 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Սենտ Իլեր դյու Բուայի վիճակագրության ազգային ինստիտուտ (ֆր.)
Անտոֆալյա

Անտոֆալյա (իսպ.՝  Antofalla), հրաբուխ Կատամարկա պրովենցիայում, Արգենտինայից հյուսիս-արևելք։
Մասն է կազմում Պունա դը Ատակամա կղզու։
Հրաբուխն ունի երեք հզոր գագաթ,՝ Ատակամա անապատի սարահարթում։ Ձգվում է արևելքից արևմուտք, տարածվելով մինչև երեք կիլոմետր։
Արևելյան գագաթները ավելի բարձր են և ենթարկվում են Խաղաղ օվկիանոսի խոնավ քամիներին։ Մշտապես ծածկված են շերտ-շերտ ձյունով։ Բարձր կետը Նեվադո դը Անտոֆալիա՝ ունի 6440 մետր բարձրություն։


== Հղումներ ==
Peakbagger.com
Volcano Live John Seach
Volcanodb.com Archived 2011-09-24 at the Wayback Machine.
Mountain-Forecast.com
ARGENTINA AND CHILE NORTH ULTRA-PROMINENCES